ໃນຫລາຍປີມານີ້, ຄຽງຄູ່ກັບການໄປມາຫາສູ່ລະຫວ່າງຊາດລົງສູ່ລວງເລິກ, ອົງການແມ່ຍິງຈີນນັບມື້ນັບຫລາຍເລີ່ມໃຊ້ໂຄງການຮ່ວມມືສາກົນແລະທັດສະນະຄະຕິທີ່ກ້າວໜ້າຂອງສາກົນມາແກ້ໄຂບັນຫາຕົວຈິງໃຫ້ແກ່ແມ່ຍິງຈີນ. ໃນ 5 ປິທີ່ຜ່ານມາ, ສະຫະພັນແມ່ຍິງແຫ່ງຊາດຈີນໄດ້ດຳເນີນການຮ່ວມມືໃນໂຄງການສາກົນດ້ວຍຫລາຍຊ່ອງທາງ ຫລາຍຂົງເຂດແລະຫລາຍຮູບການກັບອົງການສາກົນຫລວງຫລາຍ, ໃຊ້ຮູບການຕ່າງໆເຊັ່ນ: ປັບປຸງສຸຂະພາບຂອງແມ່ຍິງ ລົບລ້າງຄວາມກືກໜັງສືແລະໃຫ້ກູ້ເງິນຈຳນວນໜ້ອຍເປັນຕົ້ນ,ໄດ້ເສີມຂະຫຍາຍບົດບາດດີຫລາຍເພື່ອປົວແປງສະພາບ
ແວດລ້ອມການຢູ່ລອດແລະການພັດທະນາຂອງແມ່ຍິງແລະເດັກນ້ອຍຈີນ. ຍ້ອນມີປະ
ສິດທິພາບສູງ ສັດຊື່ແລະມີສັດທາ, ສະຫະພັນແມ່ຍິງແຫ່ງຊາດຈີນໄດ້ຮັບຄວາມຍ້ອງ
ຍໍໂດຍທົ່ວໄປຈາກຄູ່ຂາຮ່ວມມືສາກົນ, ຖືກຍ້ອງເປັນ”ຄູ່ຮ່ວມມືທີ່ດີກວ່າໝູ່”.
ໃນຫລາຍປີມານີ້, ອົງການແມ່ຍິງຈີນກັບອົງການແມ່ຍິງທີ່ກ່ຽວຂ້ອງໃນໂລກໄດ້ດຳເນີນໂຄງການຮ່ວມມືສາກົນດ້ວຍຫລາຍຮູບຫລາຍແບບແລະບັງເກີດຜົນທີ່ສຸດ. ເຊິ່ງມີໂຄງການກົດໝາຍແມ່ຍິງຈີນການາດາ (ປີ 1998). ນີ້ແມ່ນໂຄງການຮ່ວມມືທີ່ສຳນັກງານພັດທະນາສາກົນການາດາສະໜອງເງິນທຶນ, ສະຫະພັນແມ່ຍິງແຫ່ງຊາດຈີນແລະວິທະຍາຄານເຂດຄຸ້ມສັງຄົມການາດາຮ່ວມກັນປະຕິບັດ. ໂຄງການດັ່ງກ່າວໝາຍຈະຜ່ານການຍົກສະຕິກົດໝາຍແລະຄວາມສາມາດໝູນໃຊ້ກົດໝາຍຂອງແມ່ຍິງຂັ້ນຮາກຖານ, ຍົກສະຕິເພດສັງຄົມຂອງຜູ້ປະຕິບັດງານດ້ານກົດໝາຍ, ແລະຄວາມສາມາດໂຄສະນາແລະສຶກສາດ້ານກົດໝາຍຂອງອົງການສະຫະພັນແມ່ຍິງໃຫ້ສູງຂຶ້ນ, ເຮັດໃຫ້ກົດໝາຍກົດບັນຍັດກ່ຽວກັບສິດແລະຜົນປະໂຫຍດຂອງແມ່ຍິງໄດ້ຮັບການປະຕິບັດແລະຜັນຂະຫຍາຍດີກວ່າເກົ່າ, ບັນລຸຈຸດປະສົງທີ່ປົກປ້ອງສິດທິຂອງແມ່ຍິງ. ຜ່ານການປະຕິບັດໂຄງການດັ່ງກ່າວ, ແມ່ຍິງໃນບ່ອນປະຕິບັດໂຄງການ, ສ່ວນຫລາຍໄດ້ຮຽນຮູ້ວ່າໃຊ້ອາວຸດກົດໝາຍມາປົກປ້ອງສິດແລະຜົນປະໂຫຍດຂອງຕົນຢ່າງບັງເກີດຜົນແລ້ວ.